Vikipediyada bu ad-soyadlı digər şəxslər haqqında da məqalələr var; bax: Vüqar Aslanov.

**Vüqar Aslanov** (20 mart 1976) — Azərbaycanı təmsil edən yunan-roma güləşçisi.

Karyerası
---------

Vüqar Aslanov 1993-cü ildə Avstriya gənclər arasında Avropa Çempionatında uğursuz çıxış eləsə də bir il sonra Macarıstanda gənclər arasında Dünya Çempionatında bütün rəqibləri üzərində qələbə qazanaraq turnirin qalibi oldu.

1995-1997-ci illərdə Dünya və Avropa Çempionatlarında uğursuz çıxış edən Vüqar Aslanov 1998-ci ildə tələbələr arasında Dünya Çempionatının bürünc medalına sahib oldu.

1999-cu ildə Avropa Çempionatını 10-cu, Dünya Çempionatını isə 16-ci pillədə başa vuran Vüqar Aslanov 2000-ci ildə Dünya Olimpiya Təsnifat Turnirlərində uğursuz çıxış elədi və olimpiada da mübarizə apara bilmədi. 2002-2004-cü illərdə də Dünya və Avropa Çempionatlarında uğursuz çıxış edən Vüqar Aslanov nəhayət 2004-cü ildə olimpiada da debüt elədi.

Yunanıstanın Afina şəhərində baş tutan XXVIII Yay Olimpiya Oyunlarında Vüqar Aslanov qrup mərhələsində əvvəl Yunanıstan nümayəndəsi Alexios Kolitsopoulosa (2:2), sonra isə Özbəkistan nümayəndəsi Alesandr Doxturişviliyə (0:4) məğlub oldu. Vüqar Aslanov qrup mərhələsinin üçüncü görüşündə Macarıstan nümayəndəsi Tamaş Berziçza ilə üz-üzə gəlməli olsa da, görüş formal əhəmiyyətə sahib olduğuna görə Vüqar Aslanov görüşdən imtina elədi və qrup mərhələsini üç məğlubiyyətlə sonuncu pillədə başa vurdu. 2004-cü ildəcə Vüqar Aslanov idmanla vidalaşdı.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| 1 | 1993 | Gənclərin Avropa Çempionatı | Avstriya Avstriya | 10. |
| 2 | 1994 | Gənclərin Dünya Çempionatı | Macarıstan Macarıstan | **1.** |
| 3 | 1995 | Avropa Çempionatı | Fransa Fransa | 18. |
| 4 | Dünya Çempionatı | Çexiya Çexiya | 24. |
| 5 | 1997 | Avropa Çempionatı | Finlandiya Finlandiya | 6. |
| 6 | Dünya Çempionatı | Polşa Polşa | 12. |
| 7 | 1998 | Tələbələrin Dünya Çempionatı | Türkiyə Türkiyə | **3.** |
| 8 | 1999 | Avropa Çempionatı | Bolqarıstan Bolqarıstan | 16. |
| 9 | Dünya Çempionatı | Yunanıstan Yunanıstan | 10. |
| 10 | 2000 | Dünya Olimpiya Təsnifat Turniri | İtaliya İtaliya | 18. |
| 11 | Dünya Olimpiya Təsnifat Turniri | Fransa Fransa | 7. |
| 12 | 2002 | Dünya Çempionatı | Rusiya Rusiya | 12. |
| 13 | 2003 | Avropa Çempionatı | Yuqoslaviya Yuqoslaviya | 15. |
| 14 | Dünya Çempionatı | Fransa Fransa | 8. |
| 15 | 2004 | Avropa Çempionatı | İsveç İsveç | 14. |
| 16. | Olimpiya Oyunları | Yunanıstan Yunanıstan | 17. |

İstinadlar
----------

1. ↑  *Olympedia.org.* "Vüqar ASLANOV". www.olympedia.org (ingilis). 2022-08-30. 2022-05-30 tarixində arxivləşdirilib. İstifadə tarixi: 30.08.2022.
2. 1 2 3 4  *International Wrestling Database.* "**VUGAR ASLANOV**". www.iat.uni-leipzig.de (ingilis). 2022-08-04. 2022-08-22 tarixində arxivləşdirilib. İstifadə tarixi: 02.08.2022.
3. 1 2  *Olympedia.org.* "2004 Summer Olympics / Wrestling / Middleweight / Greco-Roman (74 Kilograms) / Men". www.olympedia.org (ingilis). 2022-08-30. 2022-05-30 tarixində arxivləşdirilib. İstifadə tarixi: 30.08.2022.

|  |  |
| --- | --- |
|  Bu şablona bax   Tematik saytlar | Olympedia · Объединённый мир борьбы |